**ЗАКОН**

**О НЕПРИМЈЕЊИВАЊУ ОДЛУКА УСТАВНОГ СУДА**

**БОСНЕ И ХЕРЦЕГОВИНЕ**

Члан 1.

Одлука којом су Правила Уставног суда измјењена и одлуке Уставног суда Босне и Херцеговине, донесене након измјена Правила Уставног суда Босне и Херцеговине, неће се примјењивати и извршавати на територији Републике Српске.

Члан 2.

(1) Одлуке из члана 1. овог закона неће се примјењивати и извршавати на територији Републике Српске док Парламентарна скупштина БиХ не донесе Закон о Уставном суду БиХ.

(2) До доношења закона из става 1. овог члана, привремено се стављају ван снаге одредбе закона којим се прописује објављивање закона и других прописа Републике Српске, у дијелу који се односи на прописе и друге акте које доноси Уставни суд Босне и Херцеговине.

Члан 3.

Лица која су дужна да поступају по одредбама овог закона изузимају се од кривичне одговорности прописане кривичним законодавством БиХ, у погледу кривичних дјела у вези са извршењем овог закона и биће заштићена од институција Републике Српске.

Члан 4.

Овај закон ступа на снагу наредног дана од дана објављивања у „Службеном гласнику Републике Српске”.

Број: 02/1-021-726/23 ПРЕДСЈЕДНИК

Датум: 27. јуна 2023. године НАРОДНЕ СКУПШТИНЕ

Др Ненад Стевандић